ພວກເສຍຊີວິດຍ້ອນສຸນາມິ ຢູ່ຍີ່ປຸ່ນ ມີຈໍານວນເພີ່ມຂຶ້ນ (ເບິ່ງວີດິໂອ)
ມີຊາວຍີ່ປຸ່ນຢ່າງນ້ອຍ 40 ຄົນເສຍຊີວິດແລ້ວ ຍ້ອນຟອງຍັກສຸນາມີ ຫຼັງຈາກເກີດແຜ່ນດິນໄຫວ ຂະໜາດແຮງ
ແຜ່ນດິນໄຫວຂະໜາດແຮງແທກໄດ້ 8 9 ຊຶ່ງແຮງສຸດ ໃນຮອບຢ່າງນ້ອຍ 100 ປີໄດ້ເກີດຂຶ້ນໃນບໍລິເວນນອກ ແຄມຝັ່ງທະເລ ທາງພາກຕາເວັນອອກສຽງເໜືອຂອງຍີ່ ປຸ່ນທີ່ພາໃຫ້ເກີດຟອງຍັກສຸນາມິສູງເຖິງ 10 ແມັດພັດ ເຂົ້າຖະຫຼົ່ມເຮືອ ເຮືອນຊານບ້ານຊ່ອງ ແລະລົດຢູ່ຕາມ ເຂດແຄມຝັ່ງທະເລ ມີລາຍງານວ່າ ມີຜູ້ເສຍຊີວິດຢ່າງ ນ້ອຍ 40 ຄົນ(ໃນຂະນະນີ້ ຊື່ງເປັນເວລາປະມານ 7:30 ແລງວັນສຸກທີ່ປະເທດລາວ) ແຕ່ພວກເຈົ້າໜ້າທີ່ເຕືອນວ່າ ໂຕເລກພວກເສຍຊີວິດຄາດວ່າຈະເພີ່ມຂຶ້ນຕື່ມ ຮູບຂ່າວໂທລະພາບສະແດງໃຫ້ເຫັນວ່າໄດ້ເກີດນໍ້າຖ້ວມ ໃນຂອບເຂດທີ່ກວ້າງຂວາງແລະຟອງຕົມທີ່ພັດເອົາຊາກ ຫັກພັງຫຼາຍໂຕນເຂົ້າໄປຖົມທີ່ດິນປູກຝັງທີ່ເມືອງ Sendai ເມືອງເອກຂອງເຂດປົກຄອງ Miyagi ຄວາມເສຍຫາຍ ຂະໜາດໃຫຍ່ແມ່ນສັງເກດເຫັນໄດ້ຢູ່ໃນຫຼາຍໆເຂດເລາະ ລຽບຕາມແຄມຝັ່ງທະເລ ໃນເຂດປົກຄອງ Chiba ໄດ້ເກີດອັກຄີໄພຂະໜາດໃຫຍ່ຢູ່ທີ່ໂຮງກັ່ນນໍ້າມັນ ໃນການຖະແຫຼງຕໍ່ປະເທດຊາດນັ້ນ ນາຍົກລັດຖະມົນຕີຍີ່ປຸ່ນ ທ່ານ Naoto Kan ກ່າວວ່າ ລັດຖະບານຈະດຳເນີນການທຸກສິ່ງຢ່າງເທົ່າທີ່ຕົນສາມາດກະທຳໄດ້ ເພື່ອເຮັດໃຫ້ຜົນກະທົບ ຂອງໄພພິບັດທາງທຳມະຊາດດັ່ງກ່າວນີ້ ມີໜ້ອຍທີ່ສຸດ ທີ່ກຸງວໍຊິງຕັນ ປະທານາທິບໍດີສະຫະລັດ ທ່ານບາຣັກໂອບາມາກໍໄດ້ສະແດງຄວາມເສົ້າເສຍ ໃຈຕໍ່ປະຊາຊົນຊາວຍີ່ປຸ່ນ ແຜ່ນດິນໄຫວຂະໜາດແຮງດັ່ງກ່າວ ໄດ້ເກີດຂຶ້ນໃນວັນສຸກມື້ນີ້ປະມານ 125 ຫຼັກກິໂລແມັດ ຢູ່ນອກແຄມຝັ່ງທະເລຂອງຍີ່ປຸ່ນ ທີ່ເລິກລົງໄປໃຕ້ພື້ນດິນ 10 ກິໂລແມັດ ສູນກາງເຕືອນໄພສຸນາມ ີໃນເຂດມະຫາສະມຸດປາຊີຟິກ ທີ່ລັດຮາວາຍກ່າວວ່າ ການເຕືອນ ກ່ຽວກັບຟອງຍັກສຸນາມີໄດ້ມີຜົນບັງຄັບ ສຳລັບປະເທດຣັດເຊຍ ຟີລິບປິນ ໄຕ້ຫວັນແລະ ອິນໂດເນເຊຍ ນອກນັ້ນການເຕືອນໄພສຸນາມິຍັງໄດ້ກວມໄປທົ່ວເຂດມະຫາສະມຸດປາຊີຟິກ ຫາ ລັດຮາວາຍຂອງສະຫະລັດ ແລະຮວມທັງບັນດາປະເທດໃນເຂດອາເມຣິກາກາງແລະອາ ເມຣິກາໃຕ້ທີ່ຕິດກັບມະຫາສະມຸດປາຊີຟິກນັ້ນ ພວກເຈົ້າໜ້າທີ່ໃນຫຼາຍໆຂົງເຂດ ທີ່ພວມກຽມຮັບມືກັບຟອງຍັກສຸນາມິ ໄດ້ມີຄຳສັ່ງໃຫ້ຍົກ ຍ້າຍປະຊາຊົນອອກຈາກບໍລິເວນແຄມຝັ່ງທະເລ ແຜ່ນດິນໄຫວຂະໜາດແຮງດັ່ງກ່າວ ແມ່ນໄດ້ຮູ້ສຶກໄປເຖິງນະຄອນຫຼວງໂຕກຽວບ່ອນທີ່ຕຶກ ອາຄານຈຳນວນນຶ່ງໄດ້ເກີດສັ່ນສະເທືອນແລະເກີດອັກຄີໄພໃນຫຼາຍໆບ່ອນ ລະບົບລົດໄຟ ໃຕ້ດິນໃນກຸງໂຕກຽວກ່າວວ່າ ການສັນສອນໄປມາຂອງລົດໄຟແລະລົດໄຟໃຕ້ດິນທັງໝົດໃນ ເຂດນະຄອນຫຼວງຂອງຍີ່ປຸ່ນໄດ້ຢຸດລົງ ສ່ວນສະໜາມບິນ Heneda ໃນກຸງໂຕກຽວໄດ້ເປີດ ຄືນທາງແລ່ນ 4 ສາຍເພື່ອຊ່ອຍຮອງຮັບເອົາການສັນຈອນຂອງສະໜາມບິນຕ່າງໆຮວມທັງ ສະໜາມບິນ Narita ມີ ລາຍງານວ່າໄດ້ເກີດແຜ່ນດິນໄຫວຂະໜາດນ້ອຍຕິດຕາມມາທີ່ກຸງ ໂຕກຽວ